stanford-oval/wikipedia huggingface dataset:
American Association (1800-luku)
Aiheesta muualla

SABR-National_Pastime, sivu 55:Not Bad for A Beer League (englanniksi)
Ammattilaisbaseballin liigat
| --- | --- |
Major Leagues: 
Nykyiset: USA & Kanada: Major League Baseball: American League · National League  Japani: Nippon Professional Baseball: Central League · Pacific League Etelä-Korea: KBO League Taiwan: Chinese Professional Baseball League
Lopetetut: National Association · American Association · Union Association · Players League · Federal League · Negro League Baseball · All-American Girls Professional Baseball League · Nippon Baseball League · Taiwan Major League · China Baseball Association · Australian Baseball League · Continental League · Cuban League · National Association of Base Ball Players · International Baseball League of Australia
Minor Leagues: 
Triple-A: International League · Pacific Coast League · Mexican League (Meksiko)
Double-A: Eastern League · Southern League · Texas League
Class-A Advanced: California League · Carolina League · Florida State League
Class-A: Midwest League · South Atlantic League
Class-A lyhyt kausi: New York - Penn League · Northwest League
Aloittelija-liigat: Appalachian League · Arizona League · Dominican Summer League · Gulf Coast League · Pioneer Baseball League · Venezuelan Summer League
Independent League Baseball: 
Nykyiset: American Association · Atlantic League · Can-Am League · Continental Baseball League · Frontier League · Golden Baseball League · New York State League · Northern League · South Coast League · United League Baseball
Lopetetut: All-American Association · Canadian Baseball League · Central Baseball League · Golden State League · Great Central League · Heartland League · Southeastern League · Western Baseball League
Muita liigoja: 
Japani: Western League · Eastern League
Talvi-liigat: Itsenäiset: Arizona · Dominikaaninen tasavalta · Meksiko · Puerto Rico · Texas  Sisarliigat: Arizona · Havaiji · Venezuela
Kansainväliset liigat: Honkbal Hoofdklasse (Hollanti) · Serie A1 (Italia) · China Baseball League (Kiina) · Israel Baseball League (Israeli) · Shikoku Island League (Japani) · Bundesliga (Saksa) · División de Honor de Beisbol (Espanja) · Kansai Big Six Baseball League (Japani) · Tohto University Baseball League (Japani) · Tokyo Big 6 Baseball League (Japani) ·  Elitserien (Ruotsi) · Baseball Philippines (Filippiinit) · Baseballin SM-sarja (Suomi)
Allan King

Allan King vuonna 2007.
Allan Winton King (1930–2009) oli kanadalainen elokuvaohjaaja, joka teki sekä näytelmä- että dokumenttielokuvia. Hän tuli tunnetuksi 1970-luvun taitteen cinéma vérité -tyylisistä yhteiskunnallisista ”tarkkailudokumenteista” kuten Warrendale – lasten tähden (Warrendale, 1967, vuoden paras kanadalaiselokuva) ja Eräs aviopari (A Married Couple, 1969). Hänen näytelmäelokuvaohjauksiaan ovat Kuka on nähnyt tuulen? (Who Has Seen the Wind, 1977) ja Armoton erämaa (Silence of the North, 1981).
Kingin televisioelokuva, Suomessa videokasettina julkaistu Viimeinen ottelu (The Last Season, 1986) kertoo Suomeen muuttavasta kanadalaisesta jääkiekkovalmentajasta. Elokuva kuvattiin osin Suomessa ja mukana on suomalaisia näyttelijöitä, kuten Johanna Raunio ja Taneli Mäkelä.
Filmografiaa

Warrendale – lasten tähden (Warrendale, 1967, dokumentti)
Eräs aviopari (A Married Couple, 1969, dokumentti)
Kuka on nähnyt tuulen? (Who Has Seen the Wind, 1977)
Armoton erämaa (Silence of the North, 1981)
Viimeinen ottelu (The Last Season, 1986)
Pääteasema (Termini Station, 1989)
Tähtien tiellä 1–6 (By Way of the Stars, 1992, tv-minisarja)
Aiheesta muualla

Allan King Internet Movie Databasessa. (englanniksi)
Jäinen meri (veistos)

Jäinen meri, Raimo Utriainen 1961. Taustalla Koulukatu ja Boren talo.
Jäinen meri on Raimo Utriaisen pronssiveistos Turun Borenpuistossa Linnankadun ja Aurajoen välissä, Koulukadun kulmassa ja Myllysillan pielessä. Vuonna 1961 paljastetun veistoksen pystytti Turun kaupunki Turun talvimerenkulun muistomerkiksi. Veistoksen jalustaan on kaiverrettu nimi August Uppman. Hän oli merikapteeni, joka perusti Höyrylaivaosakeyhtiö Boren. Yhtiön mukaan on nimetty myös Borenpuisto, jossa veistos sijaitsee, sekä lähellä Koulukadun toisella puolella oleva Boren talo (Linnankatu 36).
Jalustakaiverrus muistuttaa matkustajahöyrylaiva S/S Bore:sta.
Patsaan jalustaan on yhdelle sivulle kaiverrettu myös päivämäärä 27.1.1898 ja teksti S/S BORE. Ångfartygs AB Bore -varustamon matkustajahöyrylaiva S/S Bore saapui muistomerkin kohdalle Aurajokeen 27. tammikuuta 1898. Laiva oli luovutettu tilaajalle 22. tammikuuta 1898 ja se lähti ensimmäiselle matkalleen kohti Maarianhaminaa ja Tukholmaa 29. tammikuuta 1898 ja aloitti turkulaisen talvimerenkulun.
Veistos jalustoineen on korkeudeltaan 4,5 metriä.
AZ (artisti)

| AZ |
| --- | --- |
 AZ vuonna 1998.
Henkilötiedot
Syntynyt: Brooklyn, New York, New York
Muusikko
Taiteilijanimi:  AZ, Sosa, The Vizualizer
Laulukielet:  englanti
Aktiivisena:  1992–
Tyylilajit:  rap
Soittimet:  piano 
Yhtyeet:  The Firm
Levy-yhtiöt:  EMI, Noo Trybe/Virgin, Motown, Koch, Real Talk Ent., Quiet Money Records
  [ Muokkaa Wikidatassa ] [ ohje ]  
AZ (oik. Anthony Cruz, s. 9. maaliskuuta 1972 Brooklyn New York) on yhdysvaltalainen rap-artisti ja yrittäjä. AZ:n ensiesiintyminen oli Nasin kappaleella "Life's a Bitch" vuonna 1994. Pian tämän jälkeen hän kirjoitti levysopimuksen ja hänen esikoisalbuminsa Doe or Die ilmestyi vuonna 1995. AZ on julkaissut uransa aikana kymmenen studioalbumia ja niiden lisäksi muita projekteja, ja perustanut levy-yhtiön Quiet Money Records.
Elämä ja ura

Cruz syntyi vuonna 1972 New Yorkin Brooklynissa Bedford-Stuyvesantissa afroamerikkalaiselle äidille ja dominikaanilaiselle isälle, ja 9-vuotiaana hän asettui äitinsä ja siskonsa kanssa Brooklynin East New Yorkiin. Hän on kuvaillut kasvuympäristössään olleen paljon rikollisuutta ja väkivaltaa.
Cruz kiinnostui runoudesta, ja 12-vuotiaana hän alkoi kirjoittamaan riimejä. Vuonna 1992 hän tutustui rap-artisti Nasin kanssa, joka sai pian levysopimuksen ja alkoi työstää ensimmäistä albumiaan. Nas kutsui Cruzin mukaan studiolle ja he tekivät yhdessä kappaleen "Life's A Bitch", joka julkaistiin vuonna 1994 Nasin Illmatic-albumin singlenä. Saatuaan kappaleella huomiota Cruz solmi pian levysopimuksen EMI Recordsin kanssa ja julkaisi ensimmäisen sooloalbuminsa Doe or Die 10. lokakuuta 1995. Levy myi kultaa, ja yksi levyn singleistä "Sugar Hill" nousi suosioon, ja pääsi Billboard Hot 100 -listalle.
AZ perusti Nasin, Foxy Brownin ja Naturen kanssa The Firm -yhtyeen. Yhtyeen ainoa albumi The Album julkaistiin vuonna 1997, eikä se saavuttanut odotettua menestystä.
Tehtyään vielä kolme sooloalbumia muille yhtiöille Cruz perusti oman Quiet Money Records -levy-yhtiönsä vuonna 2004. Aziatic-albumin (2002) kappale "The Essence" oli Grammy-palkinnon ehdokkaana.
2010-luvun alussa Cruz alkoi työstämään Doe or Die II -albumia, jonka julkaiseminen peruuntui vuosikymmenen mittaan toistuvasti. Sen ohessa, vuonna 2015, Cruz julkaisi omaelämäkerrallisen kirjan Jewels, Gems & Treasures. Vuonna 2017 hän ilmoitti albumin jäävän hänen viimeisekseen, muttei enää vuonna 2021, kun Doe or Die II lopulta ilmestyi. Seuraava albumi julkaistiin vuonna 2023.
Diskografia > Studioalbumit

Doe or Die (1995)
Pieces of a Man (1998)
9 Lives (2001)
Aziatic (2002)
A.W.O.L. (2005)
The Format (2006)
Undeniable (2008)
Legendary (2009)
Doe or Die II (2021)
Truth Be Told (2023)
Diskografia > Kokoelma-albumit ja mixtapet

S.O.S.A. (Save Our Streets AZ) (2000)
Decade 1994–2004 (2004)
The Memphis Sessions: The Remix-Tape (2007)
Final Call (The Lost Tapes) (2008)
Anthology (B-Sides & Unreleased) (2008)
G.O.D. (Gold, Oil & Diamonds) (2009)
Doe or Die: 15th Anniversary (2010)
L.O.D.B (Last Of A Dying Breed) (2013)
Last of a Dying Breed Pt II (L.O.D.B.2) (2013)
Legacy (2019)
Diskografia > The Firm -yhtyeen albumit

The Album (1997)
Filmografia > Elokuvat

Belly (1998)
Envy (2005)
By Chance (2014)
Filmografia > Dokumenttielokuvat

#20YrsLtr (2016)
AZ vuonna 1998.
Allan Korpi

| Allan Korpi> Henkilötiedot |
| --- | --- |
Syntynyt: 15. helmikuuta 1928 Oulu
Kuollut: 5. kesäkuuta 2001 (73 vuotta) Pälkäne
Raviohjastaja
Starttien määrä:  10 380 (1977–1998)
Voittoja:  1 699
1000. voitto:  1979
Allan Arvo Korpi (15. helmikuuta 1928 Oulu – 5. kesäkuuta 2001 Pälkäne) oli suomalainen raviohjastaja ja -valmentaja. Hän oli Suomen ensimmäisiä ammattimaisia ravivalmentajia, joka saavutti yli 50 vuotta kestäneellä urallaan muun muassa kolme ravikuninkuutta.
Ura

Korpi aloitti työskentelyn hevosten parissa jo nuorena kotikaupungissaan Oulussa. Lahdenperän ja Heinäpään kaupunginosissa asunut Korpi toimi muun muassa hevoskauppiaana ja ajoi ensimmäisen ravilähtönsä vuonna 1946. Ensimmäisen ravikuninkuutensa hän saavutti vuonna 1965 Puhemiehellä. Vuosikymmenen lopussa Korpi muutti valmentajaksi Loviisaan ja myöhemmin 1970-luvulla ratavalmentajaksi Forssan Pilvenmäen raviradalle. Vuosina 1983 ja 1985 hän voitti ravikuninkuuden Vireenillä.
Suomen Hippoksen vuonna 1977 aloittaman ATK-tilastoinnin jälkeen Korpi ajoi ohjastanajanuransa päättymiseen vuoteen 1998 mennessä yli 10 000 ravilähtöä, joissa hän saavutti 901 voittoa. Kaikkiaan Hippos ilmoittaa Korven voittojen määräksi 1 699.
Korpi kuoli sairauskohtaukseen kotonaan Pälkäneellä 73-vuotiaana kesäkuussa 2001. Hänet on haudattu Forssan hautausmaalle. Vuodesta 2020 lähtien Forssa Pilvenmäellä on järjestetty kylmäverisille tarkoitettu Allan Korven Muistoajo.
Perhe

Allan Korven pojat Pekka, Heikki ja Ilkka Korpi ovat myös menestyneitä raviurheilijoita. Hänen tyttärensä Hanna-Maria Korpi toimii ammattilaisena ratsastuksen parissa. Nuorin tytär Nina-Jasmin Korpi on malli sekä gemmologi.
Andy Thomas

Andy Thomas
Andrew Sydney Withiel "Andy" Thomas (s. 18. joulukuuta 1951) on australialaissyntyinen astronautti, jolle myönnettiin Yhdysvaltain kansalaisuus joulukuussa 1986. Hän elää avioliitossa astronautti Shannon Walkerin kanssa.
Thomas on varsinaiselta ammatiltaan insinööri ja hän ennätti valmistua Adelaiden yliopistosta ennen maastamuuttoaan. Hänet otettiin NASA:n astronautiksi vuoden koulutuksen jälkeen elokuussa 1993.
Thomas suoritti ensimmäisen avaruuslentonsa Endeavourilla toukokuussa 1996. Lentoja on tähän mennessä kertynyt neljä.
Jokin meissä

Jokin meissä on Kimmo Pyykön alumiiniveistos vuodelta 1975. Teoksessa rotta istuu tuolilla. Teos on myös antanut nimen Kimmo Pyykkö -taidemuseon avajaisnäyttelylle keväällä 2015.
Aiheesta muualla

Jokin meissä -teoksen kuva, www.galleriat.net (Arkistoitu – Internet Archive)
Kangasala-talo täyttyi kulttuuriväestä: videolla Kimmo Pyykkö esittelee tärkeitä teoksiaan; Aamulehti 31.1.2015 (Arkistoitu – Internet Archive) - Pyykkö kertoo videolla teoksestaan
Alfred Rikard Wellroos

Alfred Rik(h)ard Wellroos (5. maaliskuuta 1875 Messukylä – 10. maaliskuuta 1933 Tampere) oli suomalainen pappi, lähetyssaarnaaja ja suomentaja.
Wellroosin vanhemmat olivat työnjohtaja Johan Richard Wellroos ja Wilhelmina Lindfors. Hän pääsi ylioppilaaksi 1894 Turun lyseosta ja suoritti Helsingin yliopistossa teologisen erotutkinnon 1899. Wellroos vihittiin papiksi 1899.
Wellroos oli Suomen Luterilaisen Evankeliumiyhdistyksen lähetyssaarnaajana Japanissa 1900–1902. Suomeen palattuaan hän oli apulaispappina Kokemäellä, Tenholassa ja Helsingissä. Vuonna 1908 Wellroos tuli Tampereelle esikaupunkipapiksi. Hän toimi 10 vuoden ajan ensimmäisenä esikaupunkipappina Pispalassa ja hoiti samalla myös väliaikaisesti Ylöjärven ja Messukylän kirkkoherranvirkoja ja kappalaisenvirkaa Tampereella. Vuonna 1919 Wellroos valittiin Tampereen seurakunnan ensimmäiseksi kappalaiseksi. Hän johti myös ns. Armonkallion seurakuntapiiriä. Vuosina 1908–1909 hän toimitti Tampereella ilmestynyttä Köyhäin evankeliumi -nimistä aikakauslehteä.
Wellroos harrasti musiikkia ja kehitti viritysmenetelmiä ja teki tutkimuksia tällä alalla. Wellroos kirjoitti vuonna 1900 sanat evankelisen herätysliikkeen Siionin kannel -laulukokoelman virteen 400 "Uskaltain lähden vain".
Wellroos oli naimisissa vuodesta 1895 Emilia Augusta Stenbergin kanssa. Wellroos kuoli 58-vuotiaana sydänkohtaukseen pappilansa portailla ollessaan palaamassa rippikoulutunnilta kotiinsa. Hänet on haudattu Kalevankankaan hautausmaalle.
Suomennoksia

S. Takajama : Buddhan elämäntarina ; japanin kielestä suomentanut Alfr. R. Wellroos. Otava 1904
Andy Vernon

| Mitalit | Mitalit | Mitalit |  |
| --- | --- | --- | --- |
|  Andy Vernon (vas.) vuoden 2014 EM-kilpailuissa |  Andy Vernon (vas.) vuoden 2014 EM-kilpailuissa |  Andy Vernon (vas.) vuoden 2014 EM-kilpailuissa |  |
Maa:  Yhdistynyt kuningaskunta
Miesten yleisurheilu
| EM-kilpailut  | EM-kilpailut  | EM-kilpailut  |  |
|  Hopeaa | Zürich 2014 | 10 000 m |  |
|  Pronssia | Zürich 2014 | 5 000 m |  |
| Maastojuoksun EM-kilpailut   | Maastojuoksun EM-kilpailut   | Maastojuoksun EM-kilpailut   |  |
|  Kultaa | Chia 2016 | joukkue |  |
|  Hopeaa | Dublin 2009 | joukkue |  |
|  Hopeaa | Velenje 2011 | joukkue |  |
|  Hopeaa | Szentendre | joukkue |  |
|  Pronssia | Belgrad 2013 | henkilökohtainen |  |
|  Pronssia | Belgrad 2013 | joukkue |  |
| Universiadit  | Universiadit  | Universiadit  |  |
|  Kultaa | Shenzhen 2011 | 5 000 m |  |
Andrew James ”Andy” Vernon (s. 7. tammikuuta 1986 Fareham, Englanti) on brittiläinen kestävyysjuoksija, joka kilpailee 5 000 ja 10 000 metrillä. 5 000 metrillä Vernonin ennätys on 13.11,50 ja 10 000 metrillä 27.42,62. Vernon edustaa Aldershot, Farnham & Districtiä.
Vernon saavutti maastojuoksun EM-kilpailuissa alle 20-vuotiaiden sarjassa hopeaa 2005 sekä alle 23-vuotiaissa pronssia 2007 ja hopeaa 2008. Miesten kilpailussa hän oli 2009 kahdestoista ja sai hopeaa joukkuekilpailussa. Hän voitti kultaa 2011 kesäuniversiadeissa Shenzhenissä Kiinassa 5 000 metrillä. Maastojuoksun EM-kisoissa hän oli 2011 kahdeksas ja sai hopeaa joukkuekilpailussa. Seuraavana vuonna hän oli henkilökohtaisessa kilpailussa kolmastoista ja joukkuekilpailussa hopealla. Vuonna 2013 Serbian Belgradissa hän sijoittui sekä henkilökohtaisella että joukkuematkalla kolmanneksi.
Vernon sijoittui 2014 Sopotin sisäratojen MM-kilpailuissa 3 000 metrillä 11:nneksi. Saman vuoden Glasgow'n Kansainyhteisön kisoissa hän oli 5 000 metrillä kuudes. Yleisurheilun EM-kisoissa 2014 Zürichissä Vernon otti hopeaa 10 000 metriltä maanmiehensä Mo Farahin jälkeen ja pronssia samoista kisoista 5 000 metriltä. Rio de Janeiron olympialaisissa 2016 hän sijoittui 10 000 metrillä 25:nneksi. Saman vuoden maastojuoksun EM-kilpailuissa hän oli viides ja voitti kuitaa joukkuekilpailussa. Berliinin EM-kilpailuissa 2018 hän sijoittui 10 000 metrillä viidenneksi.
Käännös suomeksi
Altin Lala

Altin Lala
Altin Lala (s. 18. marraskuuta 1975 Tirana, Albania) on albanialainen jalkapalloilija, joka edustaa Saksan Bundesliigassa pelaavaa Hannoveria. Lalan pelipaikka on puolustava keskikenttäpelaaja.
Lala aloitti uransa KS Dinamo Tiranassa, josta hän siirtyi Saksaan, Borussia Fuldan riveihin vuonna 1997. Seuraavana vuonna hän siirtyi nykyiseen seuraansa. Hän oli nostamassa Hannoveria Bundesliigaan kaudella 2001/2002. Lala on ollut seuran kapteeni vuodesta 2004 lähtien. Hän on pelannut yhteensä 76 Bundesliigaottelua.
Albanian maajoukkueessa Lala on pelannut 56 ottelua ja tehnyt niissä kolme maalia.
Amerikannorjalaiset

| Amerikannorjalaiset |
| --- | --- |
Väkiluku:  4 669 516 (2006)
Asuinalueet:  Keskilänsi, Tyynen valtameren rannikko
Kielet:  Englanti, Norja
Uskonnot:  Protestanttisuus
Amerikannorjalaiset ovat yhdysvaltalaisia joilla on norjalaiset sukujuuret. [lähde? ] Arvion mukaan amerikannorjalaisia olisi nykyään noin 4,5 miljoonaa. Kuuluisia amerikannorjalaisia ovat muun muassa Marilyn Monroe, Siri Hustvedt ja Eliot Ness. Suurin osa amerikannorjalaisista asuu Keskilännessä ja iso osa heistä on uskonnoltaan luterilaisia.
Historia

Norjalaisten historia Yhdysvalloissa alkaa jo viikinkiajalta, jolloin norjalainen Leif Erikinpoika teki tutkimusmatkoja Amerikkaan. Viikingit perustivat siirtokuntia muun muassa Newfoundlandiin, mutta asutuksesta Yhdysvaltojen alueella ei ole aukottomia todisteita. Eräät löydökset, kuten Kensingtonin riimukivi, saattavat olla peräisin viikinkien matkoilta syvemmälle Amerikkaan.
Norjalaisia siirtolaisia oli Yhdysvalloissa jo 1600-luvulla nykyisen New Yorkin alueella. Norjalaisten muuttoaalto käynnistyi kuitenkin vasta 1800-luvulla ja 1825 alkoivat ensimmäiset organisoidut siirtolaisliikkeet. Suurin osa norjalaissiirtolaisista muutti Keskilänteen ja Yhdysvaltain luoteisrannikolle.
Historia > Nykypäivä

Vuoden 2006 arvion mukaan Yhdysvalloissa asui 4 669 516 norjalaistaustaista henkilöä. Tämä tekee noin 2 % Yhdysvaltojen valkoisesta väestöstä. Eräissä Keskilännen osavaltioissa norjalaistaustaisten määrä väestöstä on lähes 15 %. Amerikannorjalaisista 55 % asuu Keskilännessä ja 21 % Tyynen valtameren rannikon osavaltioissa. Yhdysvalloissa on enemmän norjalaiset juuret omaavia asukkaita kuin mitä Norjassa on.
Tärkeimmät amerikannorjalaiset yhteisöt

Minnesota: 850 742
Wisconsin: 454 831
Kalifornia: 436 128
Washington: 367 508
Pohjois-Dakota: 193 158
Illinois: 178 923
Iowa: 166 667
Oregon: 147 262
Texas: 118 968
Etelä-Dakota: 115 292
Aiheesta muualla

Wikimedia Commonsissa on kuvia tai muita tiedostoja aiheesta .
Norwegian Embassy official website in the United States
States with the highest number of Norwegians
Norwegian-American Foundation (Arkistoitu – Internet Archive)
Norjalaisten organisoidun amerikansiirtolaisuuden satavuotisjuhlapostimerkki vuodelta 1925
Siirtolaisuus Yhdysvalloissa (iso kartta)
Jokimukan piiri

| Jokimukan piiri |
| --- | --- |
 Jokimukan vanha kirkko
 fiJokimukan piiri 
 66°36′14″N, 19°49′52″E 
Valtio:   Ruotsi
Maakunta:  Lappi
Lääni:  Norrbottenin lääni
Kunta:  Jokimukan kunta
Piirikoodi:  324017
Väestö
Väkiluku (2022):  3 505 
Jokimukan piiri (ruots. Jokkmokks distrikt) sijaitsee Jokimukan kunnassa Ruotsissa. Sen väkiluku on 3 505  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Jokimukan kunnan piirit
Jokimukan rautatieasema

Jokimukan rautatieasema (ruots. Jokkmokks järnvägsstation, lyh. Jk) on rautatieliikennepaikka Ruotsin rataverkkoon kuuluvalla rataosalla Östersund–Jällivaara eli nk. Inlandsbanan-radan pohjoisosalla. Liikennepaikka sijaitsee Jokimukan kunnan keskustaajamassa, noin seitsemän kilometriä pohjoiseen napapiiriltä.
Liikennepaikka avattiin liikenteelle vuonna 1927 kun rataosuus Porjuksesta Jokimukkaan valmistui. Se toimi rataosan pääteasemana aina vuoteen 1936, jolloin valmistui Inlandsbanan-radan viimeinen osuus Arvidsjaurin ja Jokimukan välille.
Liikennepaikalla pysähtyvät Östersundin ja Jällivaaran välillä kesäisin liikennöivät moottorijunat. Muuta aikataulunmukaista henkilö- tai tavaraliikennettä ei ole.
Anders Nyström

| Anders Nyström |
| --- | --- |

Henkilötiedot
Syntynyt: 22. huhtikuuta 1975 (ikä 49) Tukholma, Ruotsi
Muusikko
Taiteilijanimi:  Blackheim, Blakkheim
Aktiivisena:  1991–
Tyylilajit:  alternative metal, death metal, doom metal, black metal
Soittimet:  kitara, basso, kosketinsoittimet
Yhtyeet:  Katatonia   Bloodbath   Diabolical Masquerade
Aiheesta muualla
diabolicalmasquerade.com
  [ Muokkaa Wikidatassa ] [ ohje ]  
Anders "Blakkheim" Nyström (s. 22. huhtikuuta 1975 Tukholma) on ruotsalainen muusikko. Hänet tunnetaan parhaiten metalliyhtye Katatonian kitaristina. Nyström toimii myös Bloodbathin kitaristina. Hän on myös soittanut yhtyeessä Bewitched ja sooloprojektissaan Diabolical Masquerade.
Diskografia

| --- | --- |
 Katatonia Dance of December Souls (No Fashion,  1993)  Brave Murder Day (Avantgarde,  1996)  Discouraged Ones (Avantgarde,  1998)  Tonight's Decision (Peaceville,  1999)  Last Fair Deal Gone Down (Peaceville,  2001)  Viva Emptiness (Peaceville,  2003)  The Great Cold Distance (Peaceville,  2006)  Night Is the New Day (Peaceville,  2009) Bewitched Diabolical Desecration (1996)  Pentagram Prayer (1997) :  Diabolical Masquerade Ravendusk in My Heart (1996,  Adipocere Records)  The Phantom Lodge (1997,  Adipocere Records)  Nightwork (1999,  Avantgarde Music)  Death's Design (2001,  Avantgarde Music) Bloodbath Resurrection Through Carnage (2002,  Century Media Records)  Nightmares Made Flesh (2004,  Century Media Records)  The Fathomless Mastery (2008,  Peaceville Records)
Aiheesta muualla

Anders Nyström Encyclopaedia Metallumissa (englanniksi)
Anjanette Kirkland

| Mitalit> Maa:   Yhdysvallat.Naisten yleisurheilu.MM-kilpailut  | Mitalit> Maa:   Yhdysvallat.Naisten yleisurheilu.MM-kilpailut  | Mitalit> Maa:   Yhdysvallat.Naisten yleisurheilu.MM-kilpailut  | Maa:   Yhdysvallat> Naisten yleisurheilu. |
| --- | --- | --- | --- |
|  Kultaa | Edmonton 2001 | 100 m aj |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Lissabon 2001 | 60 m aj |  |
Anjanette Kirkland (s. 24. helmikuuta 1974 Pineville, Louisiana) on yhdysvaltalainen yleisurheilija, joka on erikoistunut pika-aitajuoksuun. Vuonna 2001 hän voitti MM-kultaa sekä sisäratojen- 60 metrin aitajuoksussa että ulkoratojen 100 metrin aitajuoksussa. Edmontonin MM-kilpailujen finaalissa hän juoksi ennätyksensä 12,42.
Saavutukset

| Vuosi | Kilpailu | Paikka | Tulos | Laji |
| --- | --- | --- | --- | --- |
| 1997 | MM-kilpailut | Ateena, Kreikka | ve | 100 m aj |
| 2001 | Sisäratojen MM-kilpailut | Lissabon, Portugali | 1. | 60 m aj |
| 2001 | MM-kilpailut | Edmonton, Kanada | 1. | 100 m aj |
| 2002 | IAAF Grand Prix -finaali | Pariisi, Ranska | 3. | 100 m aj |
| 2003 | MM-kilpailut | Pariisi, Ranska | ae | 100 m aj |
Aiheesta muualla

Anjanette Kirkland Kansainvälinen yleisurheiluliitto. (englanniksi)
Naisten 100 metrin aitajuoksun maailmanmestarit
Andy Sutcliffe

Andy Sutcliffe (9. toukokuuta 1947 Mildenhall, Suffolk – 13. heinäkuuta 2015 Pluckley, Ashford, Kent) oli brittiläinen F1-kuljettaja.
Formula 1

Sutcliffe sai ajopaikan vuoden 1977 Britannian GP:hen RAM-tallista hyvien Formula 3 tulostensa ansiosta (hän oli mm. Formula 3 Britain Lombard North Centralin 3.). Hän ei kuitenkaan selvittänyt aika-ajoja ja karsiutui, eikä päässyt starttaamaan kilpailuun.
| Vuosi | Talli | Valmistaja | Moottori | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Sija | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1977 | RAM Racing | March 761 | Cosworth V8 | ARG | BRA | RSA | USW | ESP | MON | BEL | SWE | FRA | GBR DNPQ | GER | AUT | NED | ITA | USA | CAN | JPN | NC | 0 |
Ahvenkosken taistelut

Ahvenkosken taistelut käytiin Suomen sisällissodan aikana Kymenlaakson Ahvenkoskella 10. huhtikuuta – 5. toukokuuta 1918 suomalaisten punakaartilaisten ja Loviisassa maihinnousseiden osasto Brandensteinin saksalaisten välillä. Ne olivat suurimman osan ajasta asemasotaa, jonka osapuolet olivat linnoittautuneet Kymijoen rannoille. Ankarimmat taistelut käytiin 23.–24. huhtikuuta, jolloin saksalaiset yrittivät murtautua punaisten asemien läpi. Yhteenotot päättyivät lopulta 5. toukokuuta, jolloin koko maan viimeiset punakaartilaiset antautuivat Ahvenkoskella saksalaisille ja samalla myös sisällissodan sotatoimet olivat ohitse.